Publication: Magyar Közlöny
Issue: MK-2001-79 (Year: 2001, Number: 79)
Era: 1990-2004
Section: illetőleg az 1997. évi CLVI. törvény 8. és 9. §-ainak rendelkezései az irányadók.
Paragraph Index: 613

b) bármilyen előnyben részesül, illetve a megkötendő jogügyletben vagy támogatásról szóló döntésben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás igénybevétele. 11.1.12. A Kuratórium elnöke az Alapító által e tisztségre jelölt személy. Az elnök az Alapítóval függőségi viszonyban álló kuratóriumi tag nem lehet. Visszahívására az Alapító jogosult. A Kuratórium társelnökét a miniszterelnök felkérése alapján az Alapító jelöli ki. Az elnök feladatai: — irányítja a Közalapítvány tevékenységét, működését, — képviseli a Közalapítványt, — figyelemmel kíséri a programokat, — irányítja a szervezési munkát, — a nyilvánosság folyamatos tájékoztatása a Közalapítvány tevékenységéről, — gondoskodik a Közalapítvány éves beszámolójának és közhasznúsági jelentésének nyilvánosságra hozataláról, — felügyeli a Közalapítványi Iroda tevékenységét, jóváhagyja a 11.2. a) alpontjába tartozó ügyrendet, — a Kuratórium döntése alapján munkaviszonyt vagy munkavégzésre irányuló jogviszonyt létesít a Közalapítványi Iroda igazgatójával, és gyakorolja felette a munkáltatói (megbízói) jogokat. 11.2. Közalapítványi Iroda (a továbbiakban: Iroda)

Source: https://magyarkozlony.hu/hivatalos-lapok/fad908e513db4dbc6240d76f6518842af0001bab/dokumentumok/a59799df294c9688f950f3e6106e543af634106e/letoltes